google/wiki40b huggingface dataset:
Veddemålet

Om serien

Siw (15), Sigge (10), Katta (13) og Jarle (14) er søskenbarn, og nå skal de på sommerferie sammen med foreldrene sine på Sørlandet. Siw og Sigge bor i Sverige, Jarle og Katta i Norge. De fire er flinke til å fridykke, og snart oppdager de et mystisk vrak på sjøbunnen. De finner ut at de trenger skikkelig dykkerutstyr for å utforske mer, og sniker seg til å låne foreldrenes utstyr uten lov. Det klarer de ikke uten å bli oppdaget. Det hele ender i en krangel om fedrene skal gi barna et skikkelig dykkerkurs eller om de skal dra på fisketuren de egentlig hadde planlagt. Resultatet blir et veddemål utenom det vanlige. Fedrene lover å avlyse fiskeplanene og heller hjelpe til med dykkingen dersom ungdommene klarer å fiske seks fiskeslag til ”Oldemors Fiskesuppe”.
Enflikkasuar

Beskrivelse

Enflikkasuaren har stiv svart fjærdrakt, blått hode med en hjelm på toppen av hodet. Den har en oransje ring rundt halsen og en oransje stripe nedover halsen. Føttene er store og kraftige. Hannen, som er mindre enn hunnen, veier 30-37 kg. Hunnen veier rundt 58 kg, som gjør den til den fjerde tyngste fuglen i verden, etter struts, somalistruts og den omtrent like store toflikkasuaren.

Utbredelse

Enflikkasuaren er utbredt i regnskog på kysten av nordre Ny-Guinea og øyene Yapen, Batanta og Salawati. De foretrekker en høyde på under 490 moh.

Atferd

Enflikkasuarens føde består av frukt og smådyr.
Hunnfuglene er polygame, de legger de 3-4 egg i et kamuflert rede, så forlater hun hannen og eggene og finner en ny hann. Hannen oppfostrer ungene alene i 9 måneder

Annet

På IUCNs rødliste er enflikkasuaren klassifisert under «sårbar» på grunn av jakt. De lokale folkene på områdene fuglen lever tar beinene og eggene, og tar ungene til matbruk. Det er ca 9300 individer igjen.
Capas

Capas (Bayan ng Capas) er en kommune i Filippinene. Kommunen ligger på øya Luzon og tilhører provinsen Tarlac. Folkemengden var på 140 202 innbyggere i 2015.
I barangay O'Donnell ble det nasjonale minnesmerke Capas National Shrine (Paggunita Sa Capas) innviet i 1991 av president Corazon Aquino. Det er til minne om dødsmarsjen fra Bataan i 1942 som kostet mange amerikanske og filippinske krigsfanger døden. Et av sluttpunktene for marsjen var krigsfangeleiren Camp O'Donnell.
Lek (film)

Handling

Filmen er satt sammen av en rekke episoder på hvordan en tyveåring har behov for å slippe seg løs.
Tinglag

Et tinglag er en historisk rettskrets i Norge som omfattet et bygdeting. Et tinglag kunne omfatte en skipreide, et herred eller et prestegjeld.

Tinglag i Norge

Denne oversikten viser inndelingen i fogderi og tinglag slik den var ifølge matrikkelen av 1838, dvs. ved opprettelsen av formannskapsdistriktene.
Mount Tom kraftverk

Mount Tom kraftverk er et varmekraftverk ved Connecticut River i delstaten Massachusetts i USA. Anlegget har en installert produksjonskapasitet på 136 MW, fordelt på 1 turbin. Dette er et av delstatens minste termiske kraftverk målt etter installert produksjonseffekt. 
Anlegget ble påbegynt omkring 1955 og stod ferdig i 1960. Brenselkilden er kull, og råolje. Kraftverket opereres av Holyoke Water Power Co.
NM i terrengløp 2009

NM i terrengløp 2009 var en del av NM i friidrett 2009, men ble arrangert som to egne stevner; kort løype og stafett ble arrangert i Trondheim 18. og 19. april, mens lang løype ble arrangert på Jessheim 3. oktober.
NRK Aktivum

NRK Aktivum AS ble opprettet som et heleid datterselskap av Norsk rikskringkasting AS i 1997 for å ta hånd om NRKs forretningsmessige virksomhet. Selskapet er lokalisert på NRKs lokaler på Marienlyst.
NRK Aktivum AS skal skape inntekter ved å utvikle og distribuere rettigheter, produkter og tjenester med merkevaren NRK. Selskapet har en portefølje av inntektsbringende aktiviteter med tilknytning til NRKs redaksjonelle virksomhet.
Basert på NRKs programarkiver og løpende produksjon i TV, radio og på nett, utvikler selskapet produkter i samarbeid med lisenspartnere. Produktene gjøres tilgjengelig i kanaler tilpasset produktet, i tillegg til egen nettbutikk.
Selskapet er ansvarlig for salg av sponsorplakater på NRKs TV-kanaler.
NRK Aktivum AS eier 33,3 prosent av aksjene i RiksTV AS.
Per 23. august 2017 har selskapet 9 ansatte.
Heterogomphus mniszechi

Utseende

En stor (40-50 millimeter), kraftig, brunsvart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet langt, tynt og krumt og pronotum har tre rette, fremoverrettede horn. Hunnene har én liten knøl på hodet, men ikke horn. Det uthulede området foran på pronotum er blankt og glatt. Pronotum har nettaktig mikroskulptur og kraftig punktering langs forkanten og sidene, i midten glatt og blankt. Forleggen (protibia) har fire tenner på utsiden som er rettet skrått framover. Dekkvingene er tett og grovt punkterte.

Levevis

Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse

Arten er utbredt fra Honduras i nord til Brasil i sør.
Ertzaintza

Ertzaintza er politistyrken i Baskerland, en av de spanske autonomas. Den tilsvarer Mossos d'Esquadra i Cataluña
Opplandske Heimevernsdistrikt 05

Opplandske Heimevernsdistrikt 05 (HV05) er et distrikt i Heimevernet, som har territorielt militært ansvar over Hedmark og Oppland. Distriktet tilhører HV-region 1.

HV05 består av distriktsstab, innsatsstyrke, forsterkningsområder og oppfølgingsområder som settes opp og trenes på forskjellige steder i distriktet. HV05 har også en avdeling for Heimevernsungdommen. Distriktsstaben har sitt standkvarter på Terningmoen i Elverum.
Distriktets innsatsstyrke har navnet Grebe, som kommer fra en operasjon under andre verdenskrig.

HV-Ungdom

HV05 driver med ungdomstjeneste (HVU) etter intensjoner fra GIHV, og likhet med de andre HV-distriktene i landet. HV-05 har ca. 30 HVU totalt i distriktet. Disse er plassert i en avdeling som er sentralisert i Elverum, ved Terningmoen militærleir. HVU-troppene er aktiv med ukentlige samlinger i form av møter og øvelser, her lærer de både teoretiske og praktiske militære ferdigheter. HVU blir trent opp i samband, skyting (på bane), sluttet orden, spredt orden/felttjeneste, kart og kompass, fysisk fostring og indre tjeneste / leirtjeneste. De læres ikke opp til strid.
Fotball under Stillehavslekene 2015

Fotball under Stillehavslekene  2015. Fotball var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var femtende gangen som fotball var med på programmet under stillehavslekene. Det var to turneringer, en for menn og en for kvinner. Ny-Caledonia vant herreturneringen og Papua Ny-Guinea vant dameturneringen.
Stendal

Historie

Landsbyen Steinedal blir i skriftlige kilder nevnt første gang i 1022 som eiendom til Michaelisklosteret i Hildesheim bispedømme. Stedet fikk byrettigheter av Albrekt Bjørnen ca 1165, i samsvar med Magdeburglovene. Albrekt regnes etter dette som byens grunnlegger.
Stendal er i 1358 medlem av Hansaforbundet. Uenglinger Tor ble bygget mellom 1450 og 1460. Som navnet tilsier er dette porten til Uenglingen. I 1525 beskriver byhistorikeren Samuel Lentz at Rolandstatuen er reist «på nytt». Byen skiftet i 2010 navn fra Stendal til Hansestadt Stendal.
Kleen kraftverk

Kleen kraftverk er et uferdig olje- og gasskraftverk i Middletown, den største byen i Middlesex fylke i de sørlig-sentrale delene av delstaten Connecticut i det nordøstre USA. Kraftverket ligger om lag 30 km sør for storbyen Hartford og planlegges utbygd med 620 MW effekt, med kombinasjonsgeneratorer for kogenerasjon levert av Siemens. Etter planen skulle kraftverket stå ferdig i juni 2010, og blir utbygd av Kleen Energy Systems.

Ulykke i februar 2010

Den 7. februar 2010 inntraff en fatal eksplosjon i anlegget da det sto 95% ferdigbygd. Eksplosjonen antente naturgass, trolig i forbindelse med testing av en gassrørledning.
Ulykken drepte minst fem mennesker, mens inntil 50 ansatte var på jobb og flere kan ha blitt begravd i det sammenraste kraftverket.
Anacanthodes

Utbredelse

Arten lever i Australia.
Hugli-Chinsurah

Hugli-Chinsurah (alternativt Hugli-Chuchura, Hugli-Chunchura eller Hooghly-Chinsurah) er en by langs Huglifloden i India. Den er administrativ hovedstad for distriktet Hugli i delstaten Vestbengal. Byen, Hugli-Chinsurah Municipality, inngår i Calcuttas storbyområde og har et folketall på 170 206 innbyggere (2001) på et areal på 20,84 km². 
Byen er sammenslått av de tidligere byene Hugli og Chinsurah, noe som fant sted i 1865. Den ligger 37 km nord for Calcutta. Hugli ble grunnlagt i 1537 av portugiserne, mens hollendere grunnla Chinsurah i 1656.
Dorcasomini

Utseende

Slanke, langbeinte, gjerne brune trebukker med lange antenner. De ligner på gruppen blomsterbukker (Lepturinae).

Utbredelse

Gruppen er utbredt i det sørlige Afrika og i Sørøst-Asia.
Emily Vermeule

Før 2018

Vermeule vant Y14-klassen under USA-mesterskapet i fekting 2016, og fikk tredjeplass som beste enkeltplassering i North American Cup i fekting, der hun også deltok i Y14-klassen. I USAs nasjonale Junior Olympics kom hun på 17.-plass i kadettklassen (U17) og 22.-plass i juniorklassen (U20). I 2017 kom hun på sjetteplass i juniorklassen i Junior Olympics, og 19.-plass i USA-mesterskapet i fekting.

2018

Hun kom på femteplass i USA-mesterskapet i fekting 2018, og i Junior Olympics fikk hun bronse i juniorklassen og gull i kadettklassen. I Junior-VM i fekting 2018 fikk hun sølv i kadettklassen, etter at hun tapte finalen 13-15 mot Kaylin Hsieh. Hun kom på andreplass i USA-mesterskapet i fekting for junior 2018, bak Greta Candreva. 
I Sommer-OL for ungdom 2018 kom hun på femteplass individuelt, og hun deltok også på det sammensatte laget Amerika 1 som fikk bronse i mix-lagkonkurransen.
Northwood Headquarters

Historie

Hovedkvarteret ligger på grunnen til Eastbury Park. I 1939, under annen verdenskrig, tok Royal Air Force over området for å brukes av RAF Coastal Command som gjorde bruk av Eastbury-huset og bygget et nettverk av underjordiske bunkere og operasjonsanlegg. Huset ble brukt som offisersmesse, men ble senere ødelagt av brann.
Bov kommune

Kommunalreformen av 2007

Ved  kommunalreformen i 2007 ble kommunen slått sammen med Lundtoft, Rødekro, Tinglev og Aabenraa til Aabenraa kommune i den nye Region Syddanmark. Kommunens areal er etter dette 951 km² og den har 60 044 (2007) innbyggere.
KaLIVEoscope

Sporliste

Alle spor er skrevet av Neal Morse, Mike Portnoy, Roine Stolt og Pete Trewavas, unntatt hvor annet er notert.
Ridder Runde og hans kamp mot drager og baroner

Handling

Ridder Runde sendes til Bollegru-øya for å gjeninnføre rettferdigheten og å bygge opp kirken som den onde baron Bollegru rev. I tillegg har han til hensikt å drepe en drage som regjerer over halve øya. Dragen har inngått en pakt med Baron Bollegru om at de skal dele øya mellom seg, men dragens tiltagende sult fører til at den vil ha mer av øya. Baron Bollegru misliker at Ridder Runde har kommet til øya og allierer seg derfor med trollmannen Molokk for å bli kvitt ham.
Abydos (Lilleasia)

Abydos (gresk: Ἄβῡδος) var by i antikken i Troas (det historiske navnet på Bigahalvøya) i nordvestlige Anatolia, beliggende ved Nara Burnu på Hellespont (dagens Dardanellene i Tyrkia). Det var den beste havnen i på den asiatiske siden av Hellespont. På motsatt side av Abydos lå Sestos på den europeiske siden, og markerte et av de smaleste stedene i sundet Hellespont, knapt 1,6 km bred. Dette strategiske stedet har vært forbudt sone for bosetning siden 1900-tallet.
Byen er berømt i gresk mytologi som hjemstedet for Leandros (latin: Leander).

Historie

Den eldste omtalen av Abydos er i en oppramsing av allierte for byen Troja i Homers Iliaden. Den var antagelig en trakisk by, slik omtalt av Strabon, men den ble senere kolonisert av folk fra Miletos en gang rundt 700 f.Kr. med godkjennelse av Gyges, en delvis legendariske konge av Lydia i oldtiden. Byen ble okkupert av perserne i 514 f.Kr., og Dareios I av Persia brente den i 512 f.Kr. Det var ved dette området som Xerxes bygde to pongtongbroer (flytende broer) og krysset sundet da han i 480 f.Kr. invaderte Hellas.
Abydos var et medlem av det athenske sjøforbundet, men gikk over til akamenidene. Kong Agesilaus II av Sparta krysset her da han dro tilbake til Hellas. Aleksander den store slo et spyd ned jorda ved Abydos da han krysset stredet for å markere at han gjorde krav på Asia.
Abydos ble berømmet for sin heftige motstand mot kong Filip V av Makedonia i 200 f.Kr. Byen preget mynter fra tidlig på 400-tallet f.Kr. og fram til midten av 200-tallet e.Kr.
Abydos var et bispested i den romerske provinsen Hellespontus i henhold til Notitiæ Episcopatuum fra midten av 600-tallet og fram til tiden til den bysantinske keiser Andronikos III Palaiologos (1341).
Mizhi

Mizhi (kinesisk: 米脂县; pinyin: Mǐzhī Xiàn) er et fylke i byprefekturet Yulin i provinsen Shaanxi i Folkerepublikken Kina. I 1999 var befolkningen der 207 566 innbyggere.

Kulturminner

Revolusjonsminnet i Yangjiagou (Yangjiagou geming jiuzhi, 杨家沟革命旧址) fra 1937-1948, den tradisjonelle arkitekturen i Panlongshan (Panlongshan gu jianzhuqun, 盘龙山古建筑群) og familien Jiangs residens (Jiangshi zhuangyuan, 姜氏庄园) er oppført på Folkerepublikken Kinas liste over verneverdige kulturminner.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Jianzhi

Jianzhi (kinesisk: 剪紙, pinyin: jiānzhǐ) er en tradisjonell kinesisk papirklippstil i Kina.

Historie

Jianzhi har vært praktisert i Kina i det minste siden 500-tallet og de stridende staters tid, og da særlig i Nord-Kina. Den hadde en blomstring under Tang-dynastiet og Song-dynastiet, men høydepunktene regnes å ha kommet senere, under Ming- og Qing-dynastiene.

Beskrivelse

Jianzhi benyttes til flere forskjellige formål, men det er dominerer er bruk for å fremme god helbred, velstand, og dessuten til dekorasjon til visse høytider. Rød er den dominerende farge; mykt papir foretrekkes. Ettersom de ofte benyttes i dører og i vinduer i kalles de av og til chuang hua (窗花, chuāng huā), det vil si vindusblomster. 
Jianzhiklippene har gjerne bruk av kinesiske tegn og især dem som er brukt for den kinesiske dyrekretsen.
Det hender at papir blir er stattet med sølvfolie, silke eller til og med lær.
Selv om papirklipp (psaligrafi) finnes mange steder rundt om i verden, og ofte på høyt kunstnerisk nivå, er det den kinesiske form som er tatt med på UNESCOs liste over immateriell kulturarv (2009). Dette skyldes at den kinesiske formen er så gammel og dens tette bånd til landets kultur.
Med moderne papir er papirkutting i Kina blitt mer av en kommersiell industri. Men jianzhi i mer tradisjonell form er fortsatt å finne, særlig i tilknytning til kinesisk nyttår og til brylluper.

Zhezhi

En annen kinesisk teknikk brukt kunstnerisk med hjelp av papir, er zhezhi (折纸, zhézhǐ). I Vesten er den bedre kjent i sin japanske utgave, origami (折り纸). Her klippes ikke eller sjelden; papiret brettes.
Den franske løytnants kvinne

Den franske løytnants kvinne er postmodernistisk historisk roman fra 1969 av den engelske forfatteren John Fowles. Det var hans tredje utgitt roman, etter Samleren (1963) og Magikeren (1965). Romanen utforsker det ladete forholdet til en herre og amatørnaturforsker, Charles Smithson, og den tidligere guvernante og uavhengige kvinne, Sarah Woodruff, som han blir forelsket i. I romanen bygger Fowles på autoriteten i viktoriatidens litteratur, både ved å følge og samtidig stille seg kritisk til periodens romaner. Romanen har handling fra den engelske kystbyen Lyme Regis som også er John Fowles' fødeby.
I kjølvannet av romanens innledende popularitet, ble den utgitt tallrike nye utgaver og oversatt til mange andre språk; ikke lenge etter utgivelsen ble romanen også gransket omfattende av litteraturforskere. Biblioteksmagsinet American Libraries beskrev romanen som en av «bemerkelsesverdig bøkene i 1969». Romanen har beholdt sin popularitet, både hos det generelle publikum og i akademiske kretser. I 2005 valgte magasinet TIME den som en av de hundre beste engelskspråklige romaner utgitt mellom 1923 og 2005.
Deler av romanens gode omdømme er basert på dens uttrykk for postmoderne litterære omtanke for sitt tematiske fokus på metafiksjon, historiografi, metahistorie, marxistisk kritisisme og feminisme. Stilistisk og tematisk har Linda Hutcheon beskrevet romanen som et eksempel på en særskilt postmoderne sjangre: «historiografisk metafiksjon». På grunn av kontrasten mellom den uavhengige Sarah Woodruff og de mer stereotypiske mannlige hovedfigurer, har romanen fått oppmerksomhet for dens behandling av kjønnsroller. Imidlertid til tross for Fowles egen utsagn at det er en feministisk roman, har litteraturforskere diskutert om den gir et fullgodt perspektiv på en kvinnes endring.
Som følge av romanens populære suksess, fikk den en større arv: romanen har fått tallrike behandlinger av akademikere og andre forfattere, som eksempelvis A. S. Byatt, og gjennom dens filmatisering og tilpasning som teaterstykke. I 1981 ble romanen filmatisert med samme tittel som romanen med et manus av dramatikeren Harold Pinter, regissert av Karel Reisz, og med Meryl Streep og Jeremy Irons i de to fremste rollene. Filmen fikk betydelig positiv omtale og priser, inkludert flere BAFTA (den britiske filmindustriens fremste pris) og Golden Globe. Romanen ble tilpasset og satt opp for teaterscenen i 2006.
Empirekvartalet

Empirekvartalet var en bebyggelse i empire-stil som lå i kvartalet avgrenset av Akersgata, Apotekergata, Grubbegata og Hospitalsgata i Oslo, på deler av de tomtene hvor Regjeringskvartalet ble oppført. Bebyggelsen besto av fire bygninger, hvorav Militærhospitalet var oppført i laftet tømmer utvendig kledd med panel. De øvrige bygningene var oppført i mur. Bebyggelsen ble oppført i første halvdel av 1800-tallet. Murbebyggelsen ble tegnet av arkitekt Christian H. Grosch og tømmerbygningen av arkitekt og byggmester Johan Raphael Pousette.
Tømmerbygningen ble opprinnelig oppført som et militærhospital (derav navnet) i 1807 da det var så mange syke og sårede soldater på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.
Som følge av uavhengigheten i 1814, hadde Norge som ny stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen fikk tømmerbygningen utvendig panel. Nasjonens nye rikshospital åpnet i 1826 og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politi/påtalemyndighet.
Murbygningene ble revet mellom 1954 og 1962, blant annet for å gi plass til høyblokka i Regjeringskvartalet, til tross for sterke protester fra antikvariske myndigheter. I 1962 ble Militærhospitalet revet for å gi plass til Y-blokka. Materialene fra Militærhospitalet ble merket og lagret på Norsk Folkemuseum, og bygningen ble i 1983 gjenoppført på Grev Wedels plass i Oslo. 
Bygningen disponeres i dag av Selskabet for Oslo Byes Vel, og huser foruten denne foreningen også Norsk kulturråd.
Logaritmisk skala

Regnestaven

Den logaritmiske skalaen dannet grunnlaget for regnestaven. Med regnestavens hjelp ble multiplikasjoner foretatt som lengdeaddisjoner på logaritmiske skalaer. Dette var mulig fordi det for logaritmer alltid gjelder at .
Se Regnestav.
Bildet nedenfor viser en regnestav hvor skyveren C er innstilt på å multiplisere med 1.3 (skala D), og lesestreket er satt til 2 for løsningen 1.3 * 2 = 2.6.

Navigasjonsregneskive

Innen flyging brukes ofte en regneskive som fungerer som en rund regnestav med samme logaritmiske skala både på bakgrunnsskiven og den runde roterende skiven. Skalaen fra 1 til 1 (10) går på en runde. Det er et stort antall markeringer for omregninger mellom forskjellige enheter innen volum, vekt og distanse. Det er også mulighet for korrigering av indikert flyfart ved forskjellige trykk og høyder.
Indiana Jones og det siste korstog

Handling

Indiana Jones må dra til Venezia for å redde sin far fra kidnappere, og etterhvert blir han også involvert i nazistenes jakt på Den hellige Gral.
Corey Hart

Karriere

Hart ble født i Montréal i den fransktalende provinsen Quebec i Canada. Han vokste opp i Montréal, Spania, Mexico by og Key Biscayne i Florida. Han ble oppdratt av moren alene fra 10-årsalderen, da foreldrene ble skilt. Som 13-åring sang han for Tom Jones og spilte inn musikk med Paul Anka i Las Vegas, og 19 år gammel spilte han inn demoer med Billy Joel og Eric Clapton. Hart spilte inn sitt første album, First Offense, i Manchester i Storbritannia våren 1982. Albumet ble utgitt i 1983, og solgte til platina i Canada og USA. Sangen «Sunglasses at Night» kom på den amerikanske topp 10-listen, og ble også utgitt som single i 1984.
Det neste albumet var Boy in the Box i 1985, der sangen «Never Surrender» ble en stor slager. Albumet solgte 1 million eksemplarer i Canada, som det andre albumet etter Bryan Adams' Reckless fra samme år. Hart ble så populær at han ble tilbudt rollen som Marty McFly i filmen Back to the Future, noe han takket nei til. Rollen gikk senere til en annen kanadier, Michael J. Fox. Hart fortsatte å spille inn album, selv om salget avtok i USA, men forble populær i Canada. Han skrev intet mindre enn 26 topp 30-låter i hjemlandet.
I dag bor Hart på Bahamas sammen med sin kone og deres sønn og tre døtre.
Verjøsundet

Verjøsundet er et sund i Tønsbergfjorden mellom Nøtterøys vestkyst og den mye mindre Verjø. Sundet utgjør en del av kommunegrensa mellom Færder og Sandefjord. På nøtterøysida ligger stedet Sanderønningen nede ved sundet.
Al-Hira

Al-Hīra (arabisk: الحيرة, al-Ḥīra) var hovedstaden for lakhmidenes rike. Den ble erobret i 602 av sassanidene under Khosrau II og i 633 av araberne under Khalid ibn al-Walid, en av Muhammads hærførere.
Al-Hira lå sør for dagens byer Najaf og Kufa i Irak.
Lebisia

Utseende

En middelsstor, lyst brunlig trebukk. Antennene er noe lenger enn kroppen, tynne, det fjerde leddet med et "flagg" av mørke hår. Pronotum er mye bredere enn langt, sekskantet, med kraftige sidepigger. Dekkvingene er avsmalnende bakover, ved roten med to korte, bakover divergerende lengdekjøler, bak midten med mørke flekker som går fra ytterkanten halvveis til sømmen.

Utbredelse

Arten er bare kjent fra Madagaskar.
Oppegård Skolemusikkorps

Stiftelse & Forhistorie

Oppegård Skolemusikkorps ble stiftet 3. mars 1927 av Trygve Bratland som det første skolekorpset i Oppegård kommune. Korpset kom godt i gang, og hadde mange bra år – både ved medlemstall og musikken de spilte. De første 31 åra var korpset forbeholdt gutter og het da Oppegård Guttemusikkorps. I 1958 ble korpset åpnet for jenter, og i 1964 skiftet det navn til Oppegård skolemusikkorps . 
Etter mange store korpsturer, stevner og arrangement frem til 1990 ble medlemstallet redusert. I 1997 var medlemstallet så lavt at det ble besluttet å legge ned skolekorpset. De få gjenværende musikantene fikk tilbud om å hospitere i nabokorpset, Sofiemyr Skolekorps, inntil re-etablering var mulig. Styrene i korpsene satte av OS driftsmidler på egen konto med formål for økonomi til re-etablering.
I denne perioden ble det valgt alternative løsninger i 17. mai-toget i Oppegård Syd: Innleie av korps fra Kristinehamn i Sverige eller kassettspillere.
I 2003 tok  ildsjeler i Oppegård initiativ til å re-etablere korpset. Det startet med 50 aspiranter og korpset har siden utviklet seg til å bli et fullverdig korps med god spredning i aldersklassene.

I dag

Oppegård Skolemusikkorps teller i dag ca. 50 musikanter (både aspirant-, junior- og hovedkorps). Dirigent siden 2008 er Hilde Olsrud.
Gjennom året spiller Oppegård Skolemusikkorps på 17. mai og en rekke andre stevner og arrangement. I tillegg holder de høstkonsert, vårkonsert og drar hver sommer på korpstur til Norge eller utlandet.